stanford-oval/wikipedia huggingface dataset:
בוטאדיאן-1,3
שימושים

רוב הבוטאדיאן משמש לייצור גומי סינתטי. פוליבוטאדיאן הוא חומר רך מאוד אך קופולימרים המיוצרים מתערובת של בוטאדיאן עם סטירן ו/או אקרילוניטריל כדוגמת ABS קשיחים ואלסטיים. כך הקופולימר של סטירן ובוטאדיאן (SBR) הוא הגומי הנפוץ ביותר לצמיגי מכוניות.
בטיחות והשפעה סביבתית

חשיפה לחומר גורמת גרוי של רקמות ריריות. רמות חשיפה גבוהות יוצרות השפעות על מערכת העצבים כטשטוש ראייה, עייפות, כאב ראש וסחרחורת. חשיפה ארוכת טווח נקשרה למחלות לב וכלי דם החומר חשוד כמסרטן וטרטוגן. במיכלי בוטאדיאן עלולה להתרחש פולימריזציה ספונטנית בפאזה הגאזית כך שנוצר קרום דמוי פופ קורן. אם המיכל מוזז והקרום בא במגע עם הנוזל מתרחשת תגובה אוטו-קטליטית של פולימריזציה בה נפלט חום רב העלול לגרום פיצוץ.
נקודת הבזק - 85°C-
נקודת התלקחות - 420°C
LD50 - (בליעה, חולדות) 548 מ"ג לק"ג
תחום התלקחות (ריכוז באוויר המאפשר בעירה) - 2-12%
הערות שוליים

↑  NIST Chemistry WebBook, SRD 69
דיאגרמת האנרגיה של אורביטלי הפיי בבוטאדיאן
. אנרגיית האורביטלים (ביחידות אלקטרון וולט)
 π1: −12.10962
, π2: −8.66624 eV (האורביטל המאוכלס הגבוה ביותר HOMO)
π3: +3.16186 eV (האורביטל הלא מאוכלס הנמוך ביותר LUMO)
π4: +7.71713 eV
תהליך לבדב
 2CH_{3}CH_{2}OH\Rightarrow CH_{2}=CH-CH=CH_{2}+2H_{2}O+H_{2}
תגובת אוסטרומיסלנסקי  CH_{3}CH_{2}OH+CH_{3}-CHO\Rightarrow CH_{2}=CH-CH=CH_{2}+2H_{2}O
ארטורו קסטיליוני

| --- | --- |

 לידה:  10 באפריל 1874 טריאסטה, האימפריה האוסטרו-הונגרית 
 פטירה:  21 בינואר 1952 (בגיל 77) מילאנו, איטליה 
 מקום לימודים:  אוניברסיטת וינה 
 
ארטורו קסטיליוני (באיטלקית: Arturo Castiglioni; ‏10 באפריל 1874, טריאסטה – 21 בינואר 1953, מילאנו) היה היסטוריון של הרפואה, יהודי אמריקאי ממוצא איטלקי.
ביוגרפיה

נולד בטריאסטה, בנם של אנריצ'טה (לבית בולפיו) והרב ויטוריו קסטיליוני, לימים רבה הראשי של רומא והסמכות הרוחנית הראשית של יהדות איטליה. אחד מאחיו היה קמילו קסטיליוני (אנ'), בנקאי, איש עסקים ואיל הון. מבעלי מפעל המנועים BMW ומקורבו של שליט יוגוסלביה יוסיפ ברוז טיטו
ב-1939 היגר לארצות הברית והתמנה כפרופסור באוניברסיטת ייל בניו הייבן שבקונטיקט.
קסטיליוני היה חבר בחברה הבינלאומית להיסטוריה של הרפואה (אנ'), הוא נפטר במילאנו ב-1953.
ספריו

Il volto di Ippocrate, 1925
Storia della medicina, 1927
Italian medicine, 1932
The history of tuberculosis, 1933
The renaissance of medicine in Italy, 1934
Incantesimo e magia, 1934
L'orto della sanita, 1935
לקריאה נוספת

John Farquhar Fulton (אנ'), "Arturo Castiglioni 1874-1953", Journal of the History of Medicine and Allied Sciences, 1953, vol. 8, n. 2, pp. 129–132
הערות שוליים

↑  ש. מנור, קסטיליוני נגד טיטו, מעריב, 30 בינואר 1953.
| --- | --- |
בקרת זהויות :  NLI: 987007276512105171  BIBSYS: 7046758  BNE: XX1219087  BnF: cb112516686 (data)  CANTIC: a10710437  CiNii: DA08311332  GND: 116472375  ICCU: CFIV070969  ISNI: 0000 0000 8344 9153  LCCN: n79022800  NKC: nlk20010095113  NLA: 35026534  NLG: 237165  NSK: 000168528  NTA: 071806881  RERO: 02-A003083222  SNAC: w6k35t2v  SUDOC: 031760228  Trove: 800136  VcBA: 495/117123  VIAF: 79087397   WorldCat (עם VIAF): 79087397 
ערך זה הוא קצרמרבנושא איטלקים ובנושא רפואה. אתם מוזמנים לתרום לוויקיפדיה ו.
באסטד

| --- | --- |

הלהקה על עטיפת אלבומם השני "A Present For Everyone"
 מקום הקמה:  סאות'אנד-און-סי 
 מוקד פעילות:  לונדון, אנגליה
 תקופת הפעילות:  2000–2005 2015
 סוגה:  פופ פאנק   פופ רוק
 חברת תקליטים:  איסט ווסט רקורדס, איילנד רקורדס 
 פרסים והוקרה:  תקליט השנה 
 אתר רשמי
 חברים
 ג'יימס בורן   צ'ארלי סימפסון  מאט וויליס
 
באסטד (Busted) היא להקת פופ רוק בריטית שבה היו חברים ג'יימס בורן, מאט ויליס וצ'ארלי סימפסון.
היסטוריה

הלהקה הוקמה ב־2000 על ידי מאט וג'יימס. הם נפגשו במועדון, באותה שנה לג'יימס הייתה להקה בשם "הכלב החולה" לאחר שמאט ראה אותם מופיעים הוא התלהב והציע לג'יימס להקים להקה משלהם, שקיבל את הצעתו.
אף על פי ששניהם נהנו עד מאוד לנגן יחד, הם הסכימו שלהקה לא יכולה להיות מבוססת על שני חברים בלבד. על כן הם פרסמו מודעה בעיתון "שני בחורים מוכשרים בטירוף מחפשים חבר נוסף לשלישייה." רבים נענו למודעתם אך לאחר מבחנים שערכו השניים נבחר צ'ארלי.
בתחילת הדרך הלהקה ניקראה "באסטר" רק לאחר שחברתו של מאט התקשרה ל-MTV ריקווסט שהנחתה אז ג'רי האליוול מהספייס גירלז וביקשה להעלות אותם לשידור, ג'רי קראה להם בטעות "באסטד". לכן הם החליפו את שמם. הם אהבו את התהילה מהתוכנית, והחליטו לחפש חברת תקליטים שתקבל אותם ואת סגנון המוזיקה הייחודי שלהם. בשנת 2002 באסטד הוחתמה על ידי חברת התקליטים "יוניברסל". חצי שנה לאחר מכן באסטד נכנסו לראשונה לאולפן ההקלטות להקליט את אלבומם הראשון הקרוי על שמם. השיר הראשון שהם הוציאו בספטמבר של אותה שנה היה תחת השם What I go to school for. השיר עורר סערה גדולה ברחבי בריטניה והגיע לראש המצעדים.
בשנת 2003 הוציאה באסטד לחנויות את אלבומה השני הקרוי "A Present For Everyone", לאחר צאת אלבום זה באסטד זכתה להכרה בכל העולם. הם הצליחו בכל העולם, ואף זכו להיכנס לספר השיאים של גינס בתור "הלהקה היחידה בכל העולם שהסינגל הראשון שלה היה מקום שני, השני מקום ראשון, השלישי מקום שלישי והרביעי מקום שני." העתיד נראה מזהיר בשביל באסטד, אך בשנת 2004 צ'ארלי הקים להקת רוק בשם "פייטסטאר" [Fightstar] ובאסטד הודיעו על פרוק הלהקה. "פייטסטאר", הלהקה החדשה של צ'ארלי, הוציאה 3 אלבומים, והגיעה למקום הראשון עם השיר The English Way במצעד של מיי ספייס. הלהקה מצליחה בבריטניה. באפריל 2009 יצא האלבום החדש של הלהקה - "Be Human" וזכה אף הוא להצלחה גדולה.
מאט הוציא 2 סינגלים ודיסק בתור סולן וג'יימס הקים להקה חדשה בשם "סאן אוף דורק" אשר משמרת את הסגנון הייחודי של באסטד. הלהקה הצליחה מאוד בבריטניה.
ב-2013 הלהקה "מקפליי" הזמינה את חברי הלהקה להופיע איתם בסיבוב ההופעות לכבוד 10 שנים ללהקה, אך רק מאט וג'יימס הצטרפו לסיבוב ההופעות. לאחר ההצלחה הרבה בסיבוב הופעות שתי הלהקות החליטו ליצור איחוד זמני של שתי הלהקות בשם "מקבאסטד" הכולל את חברי להקת מקפליי ובאסטד -למעט צארלי (לפי דבריו של ג'יימס, טען שיש סיכויים שחזירים יעופו לפני שצארלי יחזור לבאסטד) .מקבאסטד הוציאו אלבום בשם Mcbusted.
ב-10 בנובמבר 2015 באסטד הודיעו על איחוד וחזרתו של צארלי ללהקה, הלהקה צפויה לצאת לסיבוב הופעות במאי 2016 .
דיסקוגרפיה > אלבומי אולפן

2002: Busted
2003: A Present For Everyone
דיסקוגרפיה > אלבומים נוספים

2003: Red Room Sessions
2004: A Ticket for Everyone: Busted Live
2004: Busted
אתילן גליקול

| --- | --- |

מולקולת אתילן גליקול
 
 שם סיסטמטי:  ethane-1,2-diol
 שמות נוספים:  1,2-Ethanediol, Glycol
 כתיב כימי:  C₂H₆O₂ 
 מסה מולרית:  62.07 גרם/מול
 מראה:  נוזל שקוף
 מספר CAS:  107-21-1
 צפיפות:  1.1132 גרם/סמ"ק
 מצב צבירה:  נוזל
 מסיסות:  מסיס לחלוטין במים
 טמפרטורת היתוך:  -12.9 °C   260.25 K
 טמפרטורת רתיחה:  197.3 °C   470.45 K
 מקדם שבירה:  1.3811 
 חומציות:  15.1±0.1
 נקודת הבזק:  111 °C   384.15 K
 נקודת התלקחות:  410 °C   683.15 K
 LD50:  4,700 מיליגרם לקילוגרם, 9,530 מיליגרם לקילוגרם
 
אתילן גליקול (Ethylene glycol) הוא תרכובת אורגנית שנוסחתה המולקולרית C2H6O2. זהו נוזל חסר צבע או ריח שטעמו מתוק. אתילן גליקול הוא דיאול כלומר מכיל שתי קבוצות כוהל. החומר משמש כמונע קפיאה וכחומר גלם לייצור פולימרים.
ייצור

אתילן גליקול יוצר לראשונה על ידי הכימאי הצרפתי אדולף וורץ (Adolphe Wurtz) בשנת 1859 באמצעות ספוניפיקציה של האסטר אתילן גליקול די אצטט עם אשלגן הידרוקסידי וב-1960 מאתילן אוקסיד ומים.
עד למלחמת העולם הראשונה לא היה שימוש לחומר אז החלה הפקתו בגרמניה מאתילן דיכלוריד כדי שישמש תחליף לגליצרול בייצור חומרי נפץ.
מתקן ייצור מסחרי ראשון הוקם בווירג'יניה המערבית ב-1925 על ידי חברת Carbide and Carbon Chemicals Co (כיום יוניון קרביד (אנ')); עד 1929 שימש החומר כמעט את כל ייצרני הדינמיט.
ב-1937 החלו לייצר את החומר באמצעות חמצון של גז אתילן לאתילן אוקסיד המגיב עם מים לתת את התוצר הסופי:
 C_{2}H_{4}O+H_{2}O\rightarrow HOCH_{2}CH_{2}OH
ניתן לבצע את הריאקציה בקטליזה חומצית או בסיסית או בpH נייטרלי בטמפרטורה גבוהה. הניצולת הגבוהה ביותר מושגת בpH חומצי או נייטרלי בעודף גדול של מים, בתנאים אלו מושגת יעילות של 90%. תוצרי לוואי של התהליך הם אוליגומרים של אתילן גליקול: די, טרי וטטרא אתילן גליקול.
כ-6.7 מיליון טונות של החומר מיוצרים בעולם בשנה.
שימושים

השימוש העיקרי לאתילן גליקול הוא כחומר גלם לפוליאסטר פוליאתילן טרפתלאט (PET) ב-2009 נוצל לשם כך 86% מהחומר, 7% נצרך כחומר מונע קפיאה (אנטי פריז). שאר הייצור נוצל לצרכים מגוונים אחרים.
שימושים > נוזל קירור ומונע קפיאה

אתילן גליקול משמש כנוזל קירור לסילוק חום ממנועים וממחשבים. יתרונו בכך שניתן להעביר ולפזר באמצעותו חום גם מתחת לטמפרטורת הקיפאון של מים. קיבול החום של אתילן גליקול הוא כמחצית מזו של מים ולכן למול היתרון שבנקודת קיפאון נמוכה יותר וטמפרטורת רתיחה גבוהה יותר קיים חיסרון - במערכות מבוססות אתילן גליקול יש צורך בהזרמת כמות חומר גדולה יותר בהשוואה למערכות קירור על בסיס מים לסילוק כמות חום זהה. בנוסף, עליית טמפרטורת הרתיחה מונעת היווצרות גרעיני רתיחה על המשטח החם וכך יורדת יעילות מעבר החום. לכן, לא משתמשים במנועים כחומר הטהור כנוזל קירור.
אתילן גליקול יוצר תערובת אוטקטית עם מים, שני המרכיבים בתמיסה מפריעים זה לזה ביצירת סריג גבישי בשל החלשת קשרי המימן שבין המולקולות. כך, אף על פי שנקודת הקפיאה של אתילן גליקול 12°C- ושל מים 0° הרי שתערובת המכילה 70% אתילן גליקול נוזלית עד 51°C- כמודגם בטבלה.
| אחוז משקלי אתילן גליקול(%) | טמפרטורת רתיחה | טמפרטורת קפיאה |
| --- | --- | --- |
| 0 | 100 | 0 |
| 10 | 102 | 4- |
| 20 | 102 | 7- |
| 30 | 104 | 15- |
| 40 | 104 | 23- |
| 50 | 107 | 34- |
| 60 | 110 | 48- |
| 70 | 116 | 51- |
| 80 | 124 | 45- |
| 90 | 140 | 29- |
| 100 | 197 | 12- |
שימושים > חומר ייבוש

בשל טמפרטורת הרתיחה הגבוהה והאפיניות הגבוהה למים משמשים באתילן גליקול לסילוק מים. כך מייבשים גז טבעי לאחר שעבר בצנרת ארוכה משדה הקידוח למתקן עיבוד. אתילן גליקול זורם כלפי מטה מראש מגדל ופוגש בגז ה"רטוב" העולה למעלה. החומר סופח את אדי המים כך שגז טבעי יבש יוצא מראש המגדל ואת האתילן גליקול המכיל מים ממחזרים לשימוש נוסף.
שימושים > שימושים אחרים

אתילן גליקול משמש לייצור חיסונים ונמצא במעטפת החלבון המוזרק לגוף, וגורם לאלרגיה חריפה לבעלי רגישות.
תוסף למשחות נעליים וכן בדיו וצבעים.
משמש לטיפול ברקבון ובפטריות בעץ: הן כטיפול מונע והן לאחר שהופיעה הבעיה למשל, לטיפול בריקבון בסירות עץ. בכמה מקרים שימש אתילן גליקול לשימור פריטי עץ עתיקים לתצוגה במוזאונים.
תוסף משני בתמיסות לנקוי מסכים בהם המרכיב הראשי הוא איזופרופנול.
מותז על מטוסים לפני ההמראה כחלק מתהליך למניעת הצטברות קרח על גוף המטוס.
רעילות

אתילן גליקול הוא חומר רעיל בריכוז גבוה. המנה הנמוכה ביותר שגרמה מוות לאדם בבליעה (LDLO) הייתה 786 מ"ג לק"ג משקל גוף.
החומר מתחמצן בגוף לחומצה גליקולית שמתחמצנת לחומצה אוקסלית רעילה. התוצאות הן פגיעה במערכת העצבים המרכזית, אחר כך בלב ולבסוף בכליות. בשל טעמו המתוק של הנוזל הוא מסוכן לילדים ולחיות שעלולים לשתות אותו יותר מרעלים אחרים.
ב-2007 אירעו בארצות הברית כ-1000 מקרי הרעלת אתילן גליקול ו-16 מהם הסתיימו במוות. בעבר דווח על מקרים בהם שתיית אלכוהול (למשל וודקה) מנעה את תסמיני הפגיעה של החומר ובכך הצילה חיים.
אתילן גליקול בחלל החיצון

בניתוח ספקטרום גלים מילימטרים באנרגיות המתאימות למרווח שבין רמות רוטציה מהחלל הבין כוכבי נצפו פסי בליעה האופייניים לאתילן גליקול. אתילן גליקול הוא אחד מכמה כהלים שנמצאו עם אלדהידים מהם יכלו להיווצר בתהליך חיזור, אתילן גליקול נמצא עם גליקואלדהיד (CH2OHCHO). החומר זוהה גם בשני מטאוריטים יחד עם פוליאולים נוספים. נוכחות אתילן גליקול כמונע קפיאה הוצעה כהיפותזה להסבר עיצוב נוף מאדים על ידי מים זורמים אף על פי שבתנאי הטמפרטורה והלחץ על פני הכוכב לא היו אמורים להמצא שם מים נוזליים.
הערות שוליים

↑  J. M. Hollis, INTERSTELLAR ANTIFREEZE: ETHYLENE GLYCOL The Astrophysical Journal, 571:L59–L62, 2002 May 20.
↑  George Cooper et al., Carbonaceous meteorites as a source of sugar-related organic compounds for the early Earth, NATURE VOL 414 20/27 DECEMBER 2001
↑  Jiin-Shuh Jean at al. Potential Antifreeze compounds in Present-day Martian Seepage Groundwater; Terrestrial, Atmospheric and Oceanic Sciences; Vol. 19, No. 3, 279-289, June 2008
| --- | --- |
בקרת זהויות :  NLI: 987007556426805171  GND: 4124872-7  LCCN: sh98000445  NKC: ph194795
בית הקברות קסיפורה

בית הקברות קסיפורה (בהולנדית: Cassipora begraafplaats) הוא בית קברות יהודי היסטורי במחוז פארה בצפון-מרכז סורינאם. בית הקברות שוכן בקרבת נחל קסיפורה (הו') ומכאן שמו.
בית הקברות שירת את היישוב היהודי הקטן שהוקם ליד נחל קסיפורה ב-1665. היישוב עצמו, שכלל בית כנסת שהיה כנראה עשוי מעץ, לא שרד והתושבים עקרו ממנו ליישוב החדש של יודנסוואנה, כ-2 קילומטרים דרומה ממנו בשנות ה-80 של המאה ה-17. לא נותרו שרידים מיישוב זה, למעט בית הקברות שהקבורה בו נמשכה עד 1873. הוכחה לרציפות הקבורה במקום התגלתה במסמך מ-1724 שבו העניק יעקב בר אברהם את השטח לשומר שתמורת הזכות לנצל את השטח לחקלאות ותמורת תשלום שנתי התחייב לשמור על בית הקברות ולאפשר לקיים את טקס הטהרה בביתו. היישוב ביודנסוואנה חרב בשריפה ב-1832 ובכך בא הקץ לקהילה היהודית העצמאית של סורינאם.
בית הקברות קסיפורה ושרידי היישוב של הוכרזו אתר מורשת עולמית במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023.
פעולות שיקום

כאשר שימש אתר יודנסוואנה כמחנה מעצר לחברים לכאורה של המפלגה הנאצית של הולנד (אנ') מאיי הודו המזרחיים ההולנדיים במהלך מלחמת העולם השנייה, נוקה בית הקברות על ידי האסירים. למעלה מ-436 מצבות נחשפו בשנים אלו, אם כי צמחו שוב עשבים שוטים באתר בשנים שלאחר מכן.
בשנת 1967 בוצעה פעולת ניקיון חדשה על ידי הכוחות המזוינים של הולנד בסורינאם (אנ') (TRIS). עקב מלחמת האזרחים בסורינאם (אנ') (1986–1992) היה האזור נטוש לזמן מה.
ב-1971 הוקמה קרן יודנסוואנה (stichting Jodensavanna) במטרה לשמר את השרידים של יודנסוואנה ובית הקברות קסיפורה. היא הוקמה מחדש ב-1998 וקיבלה אישור ממשלת סורינאם לנהל אתרים אלו. משנת 2000 שופץ האזור על ידי הקרן. גם בית הקברות נוקה שוב מצמחייה. לאחר מכן בוצעה גם פעולת ניקוי של אביבה בן-אור ורחל פרנקל שכתבו את הספר על מצבות הקבורה (ראו בקריאה נוספת), במטרה לפענח את כל הטקסטים. קמפיין ניקיון נוסף יצא בעקבותיו ב-2019 בעזרת תרומה מאת אונסק"ו.
לקריאה נוספת

Aviva Ben-Ur, Rachel Frankel, Remnant Stones: The Jewish Cemeteries of Suriname: Essays, Hebrew Union College Press, 2012, ISBN 9780878203727
הערות שוליים

1 2  Jaap Hoogendam Cassipora, grafveld in het bos
↑  Nomination Text, Page119
↑  Jodensavanne Archaeological Site: Jodensavanne Settlement and Cassipora Creek Cemetery
↑  אתר האינטרנט של קרן יודנסוואנה
↑  Jodensavanne dichter bij nominatie Unesco Werelderfgoedlijst
מצבות בבית הקברות
ביצת האינסטגרם

|  מידע כללי |
| --- | --- |
 תאריך יצירה:  4 בינואר 2019 
 
ביצת האינסטגרם היא תמונה של ביצה, שפורסמה על ידי החשבון @world_record_egg ברשת החברתית אינסטגרם. התמונה הפכה לתופעת אינטרנט תוך ימים מיום יצירתה, והייתה הפוסט האהוב ביותר באינסטגרם עד לדצמבר 2022, והפוסט המקוון השני הכי אהוב ביותר בכל אתר בהיסטוריה, עם למעלה מ-60 מיליון לייקים.
בעל החשבון התגלה ככריס גודפרי, איש פרסום, שעבד מאוחר יותר בהולו. התמונה היא פרסומת הכוללת את הביצה, שנועדה להעלות את המודעות לבריאות הנפש.
התמונה צולמה במקור על ידי סרגי פלאטנוב, שפרסם אותה לאחר מכן ב-Shutterstock ב-23 ביוני 2015 עם הכותרת "ביצים מבודדות על רקע לבן".
ביוני 2024 בעל החשבון פרסם פוסט תמיכה בפלסטינים באמצעות ביצה בצבעי דגל פלסטין
היסטוריה

ב-4 בינואר 2019, חשבון @world_record_egg נוצר ופרסם תמונה של ביצת ציפור עם הכיתוב "בואו נקבע שיא עולמי יחד וניצור את הפוסט הכי אהוב באינסטגרם. ננצח את השיא העולמי הנוכחי של קיילי ג'נר (18 מיליון)! יש לנו את זה". השיא הקודם של ג'נר, התמונה הראשונה של בתה סטורמי, צבר סך הכל 18.4 מיליון לייקים.
הפוסט צבר 18.4 מיליון לייקים תוך פחות מ-10 ימים, והפך לפוסט האינסטגרם הכי אהוב בכל הזמנים. לאחר מכן הוא המשיך וטיפס למעל 45 מיליון לייקים ב-48 השעות הקרובות, ועקף את הקליפ לשיר "Despacito" וגם את שיא העולם לפוסט המקוון האהוב ביותר (בכל פלטפורמת מדיה) בהיסטוריה. עד 18 במרץ 2019, הפוסט צבר מעל 53.3 מיליון לייקים, כמעט פי שלושה מהשיא הקודם שעמד על 18.4 מיליון. בנוסף, נכון ל-20 בדצמבר 2022 יש לפוסט 3.3 מיליון תגובות.
כמה אנשים ניסו לטעון שהם יוצרי החשבון, הטענות נדחו על ידי "הביצה" בהודעות ישירות בחשבון האינסטגרם. ב-3 בפברואר 2019, היוצר של הפוסט התגלה על ידי הולו ועל ידי הניו יורק טיימס ככריס גודפרי, פרסומאי בריטי.
ב-18 בינואר 2019 פורסמה בחשבון תמונה שנייה של ביצה, כמעט זהה לראשונה מלבד סדק קטן בצד שמאל למעלה. החל מ-25 בפברואר 2019, הפוסט צבר 11.8 מיליון לייקים. ב-22 בינואר 2019 פורסמה בחשבון תמונה שלישית של ביצה, כשהפעם שני סדקים גדולים יותר. תוך פחות מ-25 דקות, הפוסט צבר מיליון לייקים, ועד ל-25 בפברואר 2019 הוא צבר 9.5 מיליון לייקים. ב-29 בינואר 2019, פורסמה בחשבון תמונה רביעית של ביצה שיש לה עוד סדק גדול בצד ימין, אשר גרפה 7.6 מיליון לייקים עד ל-25 בפברואר 2019. ב-1 בפברואר 2019, פורסמה תמונה חמישית של ביצה.
בתגובה לשבירת שיא העולם לפוסט האינסטגרם האהוב ביותר, כתב בעל החשבון "זה טירוף. איזה זמן לחיות בו". שעות לאחר מכן, קיילי ג'נר פרסמה סרטון באינסטגרם שבו היא פותחת ביצה ושופכת את החלמון שלה על הקרקע, עם הכיתוב: "קח את הביצה הקטנה הזו".
מאות משחקים המבוססים על ביצת האינסטגרם הופיעו בחנות האפליקציות של אפל.
ב-20 בדצמבר 2022 ירדה התמונה למקום השני ברשימת הפוסטים האהובים ביותר באינסטגרם, לטובת פוסט של ליונל מסי עם גביע המונדיאל, לאחר ניצחון נבחרתו בגמר מונדיאל 2022.
ראו גם

הפוסטים האהובים ביותר באינסטגרם
הערות שוליים

1 2  Login • Instagram, www.instagram.com
↑  ynet, התמונה הכי פופולרית בתולדות אינסטגרם, באתר ynet, 3 בספטמבר 2021
↑  Bromwich, Jonah E.; Maheshwari, Sapna (2019-02-04). "Meet the Creator of the Egg That Broke Instagram". The New York Times (באנגלית). ISSN 0362-4331. נבדק ב-2021-09-03.
↑  Jacob Shamsian, The guy who took a photo of an egg that broke Instagram's world record is shocked it became a meme: 'Egg is just an egg', Insider (באנגלית)
↑  Hugh McIntyre, Here Are All The Records 'Despacito' Broke On YouTube, Forbes (באנגלית)
↑  Kylie Jenner's Response to Having Her Instagram Record Smashed by an Egg Is Too Funny, www.yahoo.com (באנגלית)
↑  Taylor Lorenz, The World-Record Instagram Egg Is Going to Make Someone Very Rich, The Atlantic, ‏31 בינואר 2019 (באנגלית)
בלנאבון

בלנאבון (אנגלית Blaenavon; בוולשית: Blaenafon) היא עיירה ואתר מורשת עולמית בדרום מזרח ויילס שבבריטניה. העיירה נמצאת כשלושים קילומטרים מצפון לקארדיף, ושוכנת על מדרון גבעה. בשנת 2009 התגוררו במקום כ-6,400 תושבים.
מוזיאון הפחם הלאומי "המכרה הגדול"
תעשיות הברזל והפחם היו חלק מהותי מהמהפכה התעשייתית. חלק גדול מהפקת חומרי הגלם הללו נעשה בעמקים של דרום ויילס, וסביב תעשיות אלה הוקמו יישובים רבים. תעשיות אלה כללו מכרות, בתי יציקה, תעלות ומסילות ברזל. במהלך המאה ה-18 והמאה ה-19 התאפיינה בריטניה בתנופה גדולה בייצור ברזל ופחם, ובהקמת כל התעשיות הנלוות. לתעשיות בדרום ויילס הייתה חשיבות בינלאומית, ובוויילס הופק ברזל יותר מבכל מקום אחר בבריטניה: ייצור הברזל הגולמי בוויילס עלה מ-39,600 טון ב-1796 ל-666,000 טון, ב-1852. הברזל והפחם שהופקו בוויילס הובלו לתעשיות בכל רחבי בבריטניה ובכל העולם, והידע והניסיון שנצברו בעבודה, כמו גם כל התרבות שנוצרה סביבם, יוצאו גם הם בידי מהגרים לארצות רבות.
אזור בלנאבון הוא אחת הדוגמאות הטובות ביותר לנוף תעשייתי, שנוצר בעקבות תנופת הכרייה וייצור הברזל. העיירה צמחה סביב בית יציקה שנפתח ב-1788, ואחריו נפתחו במקום תעשיות ברזל וכריית פחם. בשיאה הגיעה אוכלוסיית העיירה לכ-20,000 איש. בשנת 1900 נסגר סופית בית היציקה, וב-1980 נסגר המכרה במקום. עם הצטמצמות התעשייה במקום, ירד מספר התושבים, וכיום מורכבת האוכלוסייה בעיקר מאזרחים ותיקים.
ניתן למצוא בעיירה היום את מוזיאון הפחם הלאומי "המכרה הגדול" (Big Pit National Coal Museum), בית היציקה של בלנאבון, תחנת הרכבת של בלנאבון ופונטיפול (Pontypool), מרכז אתר המורשת העולמית של בלנאבון, מקהלת הגברים של בלנאבון, ומסלולי טיול היסטוריים בהרים הסמוכים.
אתינג מו

אתינג מו (באנגלית: Athing Mu; נולדה ב-8 ביוני 2002) היא אצנית אמריקאית, האלופה האולימפית (טוקיו 2020), אלופת העולם (יוג'ין 2022), מדליסטית הארד באליפות העולם בבודפשט 2023, אלופת ארצות הברית (2021) ושיאנית ארצות הברית בריצת 800 מטר.
ביוגרפיה

מו נולדה וגדלה בטרנטון, ניו ג'רזי, ילדה שנייה מבין שבעה אחים. משפחתה ממוצא דרום סודאן.
ביוגרפיה > 2018

באולימפיאדת הנוער בואנוס איירס (2018) שנערכה ב-14 באוקטובר 2018 היא זכתה במדליית כסף בריצת 800 מטר בתוצאה של 2:05.23 דקות, אחרי קילי סמול מאוסטרליה (2:04.76 דקות) ולפני הירוט משישה מאתיופיה (2:06.25 דקות).
ביוגרפיה > 2019 > אלופת ארצות הברית באולם ושיאנית עולם לנשים עד גיל 20

באליפות ארצות הברית באולם שנערכה בניו יורק, ב-24 בפברואר 2019 בגיל 16 וחצי זכתה מו במדליית זהב בריצת 600 מטר בשיא ארצות הברית, שיא עולם לנשים עד גיל 20 ובתוצאת השנה בעולם של 1:23.57 דקות, 13 מאיות השנייה איטי משיא העולם בן 15 השנים של אולגה קוטליארובה מרוסיה (1:23.44 דקות).
ביוגרפיה > 2021

בתחרות שנערכה באולם בפאייטוויל, ארקנסו ב-27 בפברואר 2021 קבעה מו בריצת 800 מטר שיא עולם חדש לנשים עד גיל 20 של 1:58.40 דקות. חודשיים לאחר מכן, בתחרות שנערכה בוייקו, טקסס ב-17 באפריל היא ניצחה בריצת 800 מטר בשיא אמריקה חדש לנשים עד גיל 20 של 1:57.73 דקות. חודש לאחר מכן, בתחרות שנערכה בבריאן(אנ')-קולג' סטיישן, טקסס ב-15 במאי 2021 היא ניצחה בריצת 400 מטר בשיא אישי חדש של 49.84 שניות וקבעה את התוצאה המהירה ביותר בארצות הברית לשנה זו. כבר בשלב המוקדמות היא קבעה שיא אישי חדש של 50.04 שניות.
באליפות ארצות הברית שמהווה את המבחנים האמריקאים לאולימפיאדת טוקיו זכתה מו במדליית זהב בריצת 800 מטר בתוצאת השנה בעולם ובתוצאה השנייה בטיבה בארצות הברית בכל הזמנים של 1:56.07 דקות, לפני רייבן רוג'רס (1:57.66 דקות) ואג'יי וילסון (1:58.39 דקות).
ביוגרפיה > 2021 > אלופה אולימפית

באולימפיאדת טוקיו (2020) זכתה מו בשתי מדליות זהב, בריצת 800 מטר בשיא לאומי חדש של 1:55.21 דקות, לפני קילי הודג'קינסון מבריטניה שאף היא קבעה שיא לאומי חדש של 1:55.88 דקות ובת ארצה רייבן רוג'רס (1:56.81 דקות) ובריצת שליחות 4x400 מטר ביחד עם סידני מק'לוכלין, אליסון פליקס ודלילה מוחמד בתוצאה של 3:16.85 דקות, לפני פולין (3:20.53 דקות) וג'מייקה (3:21.24 דקות).
בתחרות שנערכה ביוג'ין ב-21 באוגוסט קבעה בריצת 800 מטר את תוצאת השנה בעולם ושיא לאומי חדש של 1:55.04 דקות.
ביוגרפיה > 2022 > אלופת עולם

באליפות העולם שנערכה ביוג'ין ב-24 ביולי 2022 היא זכתה במדליית זהב בריצת 800 מטר בתוצאה של 1:56.30 דקות, לפני קילי הודג'קינסון (1:56.38 דקות) ומרי מורה מקניה (1:56.71 דקות).
ביוגרפיה > 2023

באליפות העולם שנערכה בבודפשט ב-27 באוגוסט 2023 זכתה מו במדליית ארד בריצת 800 מטר בתוצאה של 1:56.61 דקות, אחרי קילי הודג'קינסון ומרי מורה.
בגמר ליגת היהלום שנערכה ביוג'ין ב-17 בספטמבר היא ניצחה בריצת 800 מטר בשיא לאומי חדש ובתוצאת השנה בעולם של 1:54.97 דקות
שיאים אישיים > אצטדיון

ריצת 400 מטר: 49.57 שניות (2021)
ריצת 600 מטר: 1:22.74 דקות (2022)
ריצת 800 מטר: 1:54.97 דקות (2023), שיא ארצות הברית
שיאים אישיים > אולם

ריצת 400 מטר: 50.52 שניות (2021), שיא עולם לנשים עד גיל 20
ריצת 600 מטר: 1:23.57 דקות (2019), שיא עולם לנשים עד גיל 20
ריצת 800 מטר: 1:58.40 דקות (2021), שיא עולם לנשים עד גיל 20
ארווין רומל

.
| --- | --- |

ארווין רומל, 1942
 לידה:  15 בנובמבר 1891 היידנהיים אן דר ברנץ, הקיסרות הגרמנית הקיסרות הגרמנית
 התאבד:  14 באוקטובר 1944 (בגיל 52) הרלינגן, גרמניה הנאצית גרמניה הנאצית
 מקום קבורה:  הרלינגן 
 מדינה:  הקיסרות הגרמנית, רפובליקת ויימאר, גרמניה הנאצית 
 כינוי:  Wüstenfuchs (שועל המדבר)
 בן או בת זוג:  Lucia Maria Rommel (26 בנובמבר 1916–?) 
 צאצאים:  מנפרד רומל 
 השתייכות:  הקיסרות הגרמנית הקיסרות הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1911–1944 (כ־33 שנים)
 דרגה:   גנרל-פלדמרשל
 תפקידים בשירות
 מפקד דיוויזיית הפאנצר ה-7   מפקד קורפוס אפריקה   מפקד ארמיית הפאנצר אפריקה   מפקד קבוצת ארמיות אפריקה   מפקד קבוצת ארמיות B
 פעולות ומבצעים
 מלחמת העולם הראשונה  מלחמת העולם השנייה הפלישה לפולין  המערכה על צרפת  המערכה בצפון אפריקה  קרב אל עלמיין השני
 עיטורים
 עיטורים
 
גנרל-פלדמרשל ארווין אויגן יוהאנס רומל (בגרמנית: Johannes Erwin Eugen Rommel, ‏האזנהקובץ:De-Erwin Rommel.ogg‏Ⓘ‏, 15 בנובמבר 1891 – 14 באוקטובר 1944) היה אחד הגנרלים הבכירים והמוערכים ביותר בוורמאכט, צבאה של גרמניה הנאצית.
בתחילת מלחמת העולם השנייה פיקד על דיוויזיית פאנצר בחזית מערב אירופה, ולאחר מכן פיקד על הכוחות הגרמנים והאיטלקים בצפון אפריקה במסגרת המערכה במדבר המערבי (קורפוס אפריקה), אז זכה לכינוי "שועל המדבר" (Wüstenfuchs). לאחר התבוסה באפריקה, פיקד על "החומה האטלנטית" בחוף צרפת. לקראת סוף המלחמה, נקשר שמו בקשר העשרים ביולי בו ניסתה קבוצת קצינים גרמנים להתנקש בהיטלר. אף שעצם ידיעתו אודות הקנוניה שנויה במחלוקת בין ההיסטוריונים, נציגי המשטר שוכנעו כי היה מעורב והוא אולץ לשים קץ לחייו. התאבדותו של המצביא הפופולרי הוסתרה מן העם ונערכה לו הלוויית גיבורים בטענה שמת מפצעיו.
נעורים ומלחמת העולם הראשונה

רומל נולד בעיירה היידנהיים, כ-50 ק"מ מאולם שבווירטמברג, גרמניה. הוא היה בנו של מורה תיכון פרוטסטנטי, ותכנן להיות מהנדס, אבל במקום זאת, הצטרף לרגימנט הרגלים ה-124 שגויס מבני המקום, בתור צוער בשנת 1910. שנתיים לאחר מכן הוסמך כקצין בדרגת סג"ם ושימש כמפקד מחלקת חי"ר. במלחמת העולם הראשונה לחם רומל בצרפת, ואף נפצע בקרב. לאחר שהחלים רומל מפציעתו הראשונה התנדב לשמש כמפקד פלוגה ברגימנט הוירטמברגי המובחר ללוחמה הררית, ואף תיפקד לעיתים מזומנות כמג"ד. בתפקיד זה לחם בחזית האיטלקית והרומנית, כולל בקרב הראשון על מונטה גראפה. רומל הקפיד, כמפקד, על דוגמה אישית גבוהה אל מול אנשיו, ובין היתר הוביל פשיטות לילה על מערכי האויב, וכן הסתער בראש אנשיו במספר רב של מתקפות רגלים על מוצבי האויב. במהלך הקרבות נפצע שלוש פעמים וקיבל את עיטור צלב הברזל מדרגה ראשונה ושנייה. הוא גם קיבל את עיטור הפור לה מריט - העיטור הצבאי הגבוה ביותר בגרמניה הקיסרית אשר הוענק לו בעבור פעולותיו כלוחם ומפקד בחזית האיטלקית, במיוחד בקרב לנגורן.